Op daardie stadium het ek pas vir Christine ontmoet, nadat ek 3 maande tevore vir Abba gesê het dat ek moeg is vir die lewe wat ek toe geleef het. Toe ek die besluit neem om Jesus waarlik aan te neem, was ek salig onbewus daarvan dat Christine 3 weke tevore, tydens nagmaal, besluit het om haar lewe te verander, omdat sy besef het dat sy nie deel kon hê aan die verbondsmaal as sy nie Jesus as Redder aangeneem het nie. Daarom het die verbondsmaal vandag nog vir haar besonderse betekenis!